Glomma og Vorma Elveeierlag har i samarbeid med Norsk Bane lagt fram et alternativt forslag til dobbeltsporet jernbanetrase langs Vorma som iflg forslagsstiller er innafor den vedtatte kommunedelplan. Dette forslaget er lagt fram med mål om å anlegge mindre utfyllinger i Vorma, berøre færre hus og få ei ny bru som ligger nærmere dagens bruer, enn forslaget som Jernbaneverket trakk i fjor. For Eidsvoll kommune er det av stor betydning at framføring av dobbeltsporet jernbane gjennomføres så skånsomt som mulig. Dersom kommunen skal kunne fatte det beste mulige vedtaket i saken, må det alternative forslaget utredes på samme måte som Jernbaneverkets opprinnelige traseforslag. Merkostnader i utrednings- og anleggsperioden kan ikke tillegges vesentlig vekt for kommunen ved valg av trase for et anlegg som vil påvirke arealbruken i flere hundre år. Eidsvoll kommune er svært tilfreds med at Jernbaneverket utsatte planforslaget og vil legge det fram for hele strekningen samlet. Dette gir etter kommunestyrets mening mulighet for at alternative traseer kan utredes. Kommunestyret vil derfor be om at forslaget fra Glomma og Vorma Elveeierlag utredes om det er et reelt alternativ til Jernbaneverkets tidligere forslag til trasé. Med hilsen Einar Madsen Ordfører Tonje Valborg Bekkadal Eik konst.
Dokumentet er elektronisk godkjent. Vedlegg som følger saken: